cyanic-selkie/wikianc huggingface dataset:
মুখতার আল সাকাফি
কুফায় প্রত্যাবর্তন
মুখতারের দাবীর প্রতি সন্দেহ পোষণ করে আলীয় পক্ষালম্বী একটি দল সত্যতা যাচাইয়ের জন্য কুফা থেকে মক্কায় ইবনে আল হানাফিয়ার নিকট যায়। তিনি দ্ব্যর্থ ভাষায় জবাব দেন যে রাসুলের পরিবারের শত্রুদের থেকে প্রতিশোধ গ্রহণের জন্য আল্লাহ যাদের ব্যবহার করেন এমন যেকারও প্রতি তিনি সন্তুষ্ট। তারা একে মুখতারের দাবীর অনুমোদন বিবেচনা করে কুফায় ফিরে এসে তার সাথে যোগ দেয়। এতদিন মুখতারের দাবীকে অবিশ্বাস করা প্রভাবশালী আলীয় পক্ষাবলম্বী এবং নাখাই গোত্রের প্রধান ইব্রাহীম ইবনে আল আশতারকে বিশ্বাস করানোর জন্য মুখতার তাকে একটি পত্র দেন। এটিকে তিনি ইবনে আল হানাফিয়ার লেখা বলে দাবী করেন। এতে ইবনে আল হানাফিয়া আপাতদৃষ্টিতে নিজেকে মাহদী বলে দাবী করেন এবং মুখতারকে সমর্থন করার জন্য আল আশতারকে আহ্বান জানান। কিছু সন্দেহ প্রকাশ করার পর অবশেষে ইবনে আল আশতারও মুখতারের সাথে যোগ দেন।  চিঠিটা ছিল নকল এবং ইবনে আল হানাফিয়ার যথাসম্ভব বিদ্রোহের সাথে কোন সম্পর্ক ছিলনা। যদিও এতে তিনি নিজ নামের ব্যবহার সহ্য করেছিলেন এবং মুখতারের কর্মকাণ্ডে অস্বীকৃতি জানাননি। তবুও কুফায় তার অনুসারীদের সাথে দেখা করতে গেলে তিনি মুখতারের ছড়ানো একটি গুজবে বিরক্তি প্রকাশ করেছিলেন। গুজবটি ছিল সত্যিকারের মাহদী তলোয়ারের আঘাতে মৃত্যুবরণ করবেন না।
ইবনে আল জুবায়ের ৬৮৪ খ্রীস্টাব্দে আব্দুল্লাহ ইবনে ইয়াজিদকে কুফার গভর্নর নিযুক্ত করেন। মুখতারের প্রতি ভয় থেকে ইবনে ইয়াজিদ তাকে কারাবন্দী করেন। এর কিছুদিন পর মুখতার সরকারবিরোধী কর্মকাণ্ড থেকে বিরত থাকার শর্তে আরও একবার আব্দুল্লাহ ইবনে উমরের মধ্যস্থতায় মুক্ত হন।
জুবায়েরিয় শাসককে পরাস্ত
মুক্তির পর মুখতার আবার তার বিপ্লবী কর্মকাণ্ড শুরু করেন। ৬৮৫ খ্রীষ্টাব্দে তাওয়াবিয়রা আইনুল ওয়ারদা যুদ্ধে উমাইয়াদের কাছে পরাজিত হয় এবং অধিকাংশ আলীয়পন্থী কুফাবাসী মুখতারের প্রতি আনুগত্য প্রকাশ করে। ইবনে আল জুবায়ের অশান্তি দমনের জন্য ইবনে ইয়াজিদের স্থলে আব্দুল্লাহ ইবনে মুতিকে কুফার গভর্নর নিযুক্ত করেন৷ কিন্তু তার এই সিদ্ধান্ত ফলপ্রসূ ছিলোনা। মুখতার আর তার অনুসারীরা ৬৮৫ খ্রিষ্টাব্দের ১৯ অক্টোবর বৃহস্পতিবার কুফার গভর্নরকে পরাস্ত করে শহরের নিয়ন্ত্রণ নেওয়ার পরিকল্পনা করে। ১৭ই অক্টোবর মুখতারের দল সরকারী বাহিনীর সাথে সংঘর্ষে লিপ্ত হয়। পূর্বনির্ধারিত সময়ের আগেই বিদ্রোহ শুরুর জন্য মুখতার আগুন জ্বালিয়ে তার সৈন্যদের সংকেত দেন। ১৮ই অক্টোবরের বিকেলের মধ্যে সরকারী বাহিনী পরাজিত হয়। ইবনে মুতি প্রথমে আত্মগোপন করেন এবং পরে মুখতারের সহযোগীতায় বসরায় পালিয়ে যান। পরের দিন সকালে মুখতার "আল্লাহর কিতাব, রাসূলের সুন্নাহ, রাসূলের পরিবারের জন্য প্রতিশোধ, দূর্বলদের রক্ষা ও পাপীদের সাথে যুদ্ধ" এই ভিত্তিতে মসজিদে কুফাবাসীদের কাছে বাইয়াত গ্রহণ করেন।
ইরাকজুড়ে শাসন
মুখতারের অভ্যুল্থানে সমর্থন এসেছিল দুইটি বিপরীতধর্মী দল থেকে। অভিজাত আরব উপজাতি এবং মাওয়ালি। সর্বপ্রথম তিনি তাদের বৈপরিত্য দূর করা এবং উভয়পক্ষকে সন্তুষ্ট করার প্রচেষ্টা চালান। মসুল এবং আল-মাদাইনের শাসনভারসহ অধিকাংশ সরকারী পদ আরবদের দেওয়া হয়েছিল। পূর্বে নিচু শ্রেণীর নাগরিক হিসেবে বিবেচিত মাওয়ালিদের গণিমত ও সেনা ভাতা প্রধান এবং তাদের ঘোড়ায় চড়ার অনুমতি দেওয়া হয়। তিনি ঘোষণা করেন তার সাথে যেসব মাওয়ালি কৃতদাস যোগ দেবে তাদেরকে মুক্ত করা হবে। এর ফলে এই দলটি থেকে তার প্রতি সমর্থন বৃদ্ধি পেতে থাকে। আবু আমরা কায়সানের নেতৃত্বে তার ব্যক্তিগত নিরপত্তারক্ষী বাহিনীতেও মাওয়ালি সদস্য ছিল। যদিও মাওয়ালিদের প্রতি তার এরুপ দৃষ্টিভঙ্গীর ফলে অভিজাতরা বিরক্ত ছিল। এই পর্যায়ে তিনি ইরাকের বেশ কিছু এলাকা এবং এর অধীন আর্মেনিয়া, আজারবাইজান, জিবাল এবং জাজিরা (উচ্চ মেসোপটেমিয়ার কয়েকটি অংশ) নিয়ন্ত্রণ করা শুরু করেন। জুবায়েরিয়দের নিয়ন্ত্রণে থাকা বসরা দখলে তার সমর্থকদের প্রচেষ্টা ব্যর্থ হয়েছিল। ততদিনে আবদুল মালিক ইবনে মারওয়ান সিরিয়ায় উমাইয়াদের কর্তৃত্ব প্রতিষ্ঠা করেন এবং হারানো প্রদেশগুলো পুনরুদ্ধারে প্রচেষ্টা অব্যাহত রাখেন।
পাল্টা-অভ্যুল্থান
আইনুল ওয়ারদা যুদ্ধের এক বছর পর উমাইয়া বাহিনী মসূল দখল করে কুফার উদ্দেশ্যে যাত্রা করে। মুখতার ইয়াজিদ ইবনে আনাসের নেতৃত্বে তিন হাজার অশ্বারোহী প্রেরণ করেন। ৬৮৬ সালের ১৭ই জুলাই তারা তাদের থেকে সংখ্যায় দ্বিগুণ উমাইয়া বাহিনীকে মসুলের নিকট পরাজিত করে। ঐদিন বিকালে সিরিয় বন্দীদের হত্যার আদেশ দেওয়ার পর অসুস্থতার কারণে ইবনে আনাস মারা যান। তাদের কমান্ডারকে হারিয়ে অপর একটি উমাইয়া বাহিনীর মোকাবেলায় কূফাবাসীরা পশ্চাৎপদ হয়। কুফায় গুজব ছড়িয়ে পড়ে মুখতারের বাহিনী পরাজিত হয়েছে এবং ইবনে আনাসকে হত্যা করা হয়েছে। প্রতিক্রিয়ায় মুখতার ইবনে আশতারের নেতৃত্বে আরও সাত হাজার সেনা প্রেরণ করেন। সেনা অনুপস্থিতির সুযোগ নিয়ে মাওয়ালিদের প্রতি সহানুভূতি প্রদর্শনের কারণে মুখতারের সাথে সম্পর্ক খারাপ হওয়া কুফার অভিজাতবর্গরা তার প্রাসাদ অবরোধ করে। তারা তার বিরুদ্ধে তাদের সম্মান লুন্ঠনের অভিযোগ তোলে: "সে ও তার দল আমাদের ধার্মিক পূর্বপুরুষদের অস্বীকৃতি জানিয়েছে। সে আমাদের দাস এবং মাওয়লিদের প্রলোভন দেখিয়েছে এবং তাদের উঁচুতে আসীন করিয়েছে। তাদেরকে আমাদের রাষ্ট্রীয় রাজস্বের ভাগ দিয়েছে বা দেওয়ার প্রতিশ্রুতি দিয়েছে। আর এভাবে সে আমাদের লুন্ঠন করেছে ..." অবরোধ সত্ত্বেও মুখতার ইবনে আল-আশতারের কাছে খবর পাঠাতে সক্ষম হন। ইবনে আল-আশতারের বাহিনী কুফা ছাড়ার তিনদিন পর এসে পৌঁছায় এবং বিদ্রোহ দমন করে। মুখতার নিজের বিরোধীদের নির্মূল করার পর কারবালার যুদ্ধে জড়িতদের বিরুদ্ধে শাস্তিমূলক ব্যবস্থা গ্রহণ করেন। তিনি উমর ইবনে সা'আদ এবং শিমর ইবনে জিলজওশনসহ অধিকাংশকেই হত্যা করেন। আরো অনেককে যুদ্ধে প্রত্যক্ষ ও পরোক্ষোভাবে জড়িত থাকার অজুহাতে হত্যা করা হয়। দশহাজার কুফাবাসী বসরায় পালিয়ে যায়। আত্মগোপন করা অনেকের ঘরবাড়ি ধ্বংস করে দেওয়া হয়। এর ফলে মুখতারের প্রতি আরবদের সমর্থন কমে যায় এবং তিনি ক্রমাগতভাবে মাওয়ালিদের ওপর আরও বেশি নির্ভরশীল হয়ে পড়েন।
ইবনে আল জুবায়েরের সাথে সম্পর্ক
৬৮৬ সালে মুখতার ইবনে আল জুবায়েরকে উৎখাতের চূড়ান্ত লক্ষ্য নিয়ে মদিনায় আসন্ন উমাইয়া আক্রমণ প্রতিরোধে তাকে সামরিক সহায়তা প্রদানের এক ছলনাপূর্ণ প্রস্তাব দেন। ইবনে আল জুবায়ের এই প্রস্তাব গ্রহণ করে মদিনার উত্তরের একটি উপত্যকা ওয়াদি আল-কুরায় তাকে সেনা পাঠানোর অনুরোধ করে। কিন্তু এর পরিবর্তে মুখতার শুহরাবিল ইবনে ওয়ারসের নেতৃত্বে তিন হাজার সৈনিককে পরবর্তী কোন নির্দেশনা না আসা পর্যন্ত মদীনায় প্রবেশের আদেশ দেন। এদিকে ইবনে আল জুবায়ের সিরিয় সৈন্যদের আগমন পূর্বানুমান করতে পেরে ইবনে ওয়ারস ও তার লোকদের সাথে নিয়ে ওয়াদি আল-কুরায় সিরিয়দের প্রতিহত করার নির্দেশ দিয়ে তার বিশ্বস্ত আব্বাস ইবনে সাহলকে দুই হাজার সৈন্যের এক শক্তিশালী বাহিনীসহ প্রেরণ করেন। মুখতারের অনুগত সৈন্যরা যদি ইবনে সাহলের সাথে যোগ দিতে অস্বীকৃতি জানায় তাহলে তিনি তাদের হত্যার নির্দেশও দেন। ইবনে ওয়ারস বাস্তবিকই তাদের সাথে যোগ দিতে অস্বীকৃতি জানালে তাকে তার অধিকাংশ লোকের সাথে হত্যা করা হয়। মুখতার পরবর্তী সময়ে ইবনে আল-হানাফিয়াকে আলীয়পন্থীদের জন্য অঞ্চলটি দখল করার বিষয়ে তার ব্যর্থ হওয়া পরিকল্পনার কথা জানান এবং বলেন ইবনে আল হানাফিয়া যদি শহরের বাসিন্দাদের বলেন মুখতার তার হয়ে কাজ করছিলেন তাহলে তিনি মদিনায় আরও একটি সেনাদল পাঠাবেন। ইবনে আল হানিফিয়া রক্তপাতের বিরুদ্ধে নিজের অবস্থানের কথা উল্লেখ করে প্রস্তাবটি প্রত্যাখ্যান করেন। ইবনে আল জুবায়ের মুখতারের উদ্দেশ্য সম্পর্কে জানার পর এবং হেজাজে আলীয়পন্থীদের অভ্যুত্থান আশঙ্কা করে জোরপূর্বক ইবনে আল হানাফিয়ার আনুগত্য আদায়ের জন্য তাকে আটক করেন। তিনি প্রত্যাশা করেছিলেন যে মুখতারও ইবনে আল হানাফিয়ার দেখাদেখি তার আনুগত্য করবেন। ইবনে আল হানাফিয়া মুখতারের কাছে সাহায্য চাইলে তিনি তাকে মুক্ত করার জন্য চার হাজার সৈন্যের একটি শক্তিশালী বাহিনী প্রেরণ করেন। এই ঘটনার পর মক্কা ও কুফার মধ্যকার সম্পর্কের অবনতি হয়।
মৃত্যু
৬৮৭ খ্রিষ্টাব্দে বসরার গভর্নর এবং আব্দুল্লাহ ইবনে আল জুবায়েরের ছোট ভাই মাস'আব ইবনে আল জুবায়ের কুফায় সামরিক অভিযান শুরু করেন। তার সৈন্যের একটি বৃহৎ অংশ জুড়ে ছিল মুখতারের শাস্তিমূলক কর্মকাণ্ড থেকে পালানো কুফার অভিজাত শ্রেণী। মুখতারের সৈন্য সংখ্যা নির্দিষ্টভাবে জানা না গেলেও বিভিন্ন উৎস অনুযায়ী এই সংখ্যা ছিল তিন থেকে ছয় হাজারের মধ্যে। টাইগ্রিস নদীর পাশে বসরা এবং কুফার মধ্যবর্তী গ্রাম হারুরায় যুদ্ধে পরাজিত হওয়ার পর কুফাবাসীরা পিছু হটে। এরপর মাস'আব চার মাস যাবৎ মুখতারের প্রাসাদ অবরোধ করে রাখেন। এসময় মসুলের তৎকালীন গভর্নর ইবনে আল-আশতার মুখতারকে মুক্ত করার জন্য কোন পদক্ষেপই গ্রহণ করেননি। এর কারণগুলো হতে পারে হয় তাকে সাহায্য চেয়ে ডেকে পাঠানো হয়নি অথবা তিনি মুখতারের পাঠানো সাহায্যের আবেদন প্রত্যাখ্যান করেছিলেন। কারণ যা-ই হোক না কেন, আল-আশতার পরবর্তীতে মাস'আবের সাথে যোগ দিয়েছিলেন। ৬৮৭ খ্রিষ্টাব্দের ৩রা এপ্রিল মুখতার তার ১৯ জন সমর্থককে সাথে নিয়ে প্রাসাদ থেকে বেরিয়ে আসেন (বাকিরা যুদ্ধ করতে অস্বীকৃতি জানিয়েছিল) এবং লড়াইয়ে নিহত হন। এর অল্প সময় পর মুখতারের অবশিষ্ট সর্বমোট ছয় হাজার সমর্থক আত্মসমর্পণ করলে মাস'আব তাদেরও হত্যা করেন। মুখতারের এক স্ত্রী উমরাহ বিনতে নু'মান ইবনে বশির আল-আনসারি তার স্বামীর দৃষ্টিভঙ্গির সমালোচনা করতে অস্বীকৃতি জানালে তাকেও হত্যা করা হয়। অন্যদিকে মুখতারের নিন্দা করায় তার অপর স্ত্রীকে ছেড়ে দেওয়া হয়। মুখতারের হাত কেটে মসজিদের দেওয়ালে ঝুলিয়ে দেওয়া হয়েছিল। অনেকের মতে তার সমাধি মসজিদ আল-কুফার পেছনে মুসলিম ইবনে আকিলের মাজারের ভেতর অবস্থিত। যদিও কিছু উৎসে মাস'আব তার দেহ পুড়িয়ে ফেলেছিলেন বলে উল্লেখ করা হয়েছে।
প্রভাব
যদিও মুখতার দুই বছরেরও কম সময়ের জন্য শাসন করেছিলেন কিন্তু তার আদর্শ তার মৃত্যুর পরেও টিকে ছিল। তার শাসনামলে মাওয়ালিরা গুরুত্বপূর্ণ সত্ত্বায় পরিণত হয়, যা কূফার অভিজাত আরবদের মধ্য অসন্তোষ তৈরী করেছিল। তিনি মোহাম্মাদ ইবনে আল হানাফিয়াকে মাহদী ও ইমাম ঘোষণা করেছিলেন। ইসলামের ইতিহাসে কাউকে মাহদী দাবী করার ঘটনা এটাই প্রথম। এই ধারাণাটি পরবর্তীকালে বিশেষ করে শিয়া ইসলামে একটি প্রভাব বিস্তারকারী কেন্দ্রীয় মতবাদগুলোর একটিতে পরিণত হয়।  মাধার যুদ্ধে পরাজিত হওয়ার পরে তিনিই প্রথম বাদা' (ঐশ্বরিক ইচ্ছায় পরিবর্তন) ধারণাটি প্রবর্তন করেন। মাধার যুদ্ধের আগে তিনি দাবী করেছিলেন তাকে এই যুদ্ধে বিজয়ের প্রতিশ্রুতি দেওয়া হয়েছে। কিন্তু যুদ্ধে পরাজয়ের পর তিনি বলেছিলেন আল্লাহ তার পরিকল্পনা পরিবর্তন করে দিয়েছেন। তার অনুসারীরা পরবর্তীতে কায়সানিয় নামে একটি স্বতন্ত্র শিয়া সম্প্রদায় গড়ে তুলেছিল। তারা মাহদীর অন্তর্ধান (ঘায়বা) এবং পুনরাগমন মতবাদের প্রবর্তন করে। ইবনে আল হানাফিয়ার মৃত্যুর পর কিছু কায়সানিয় মনে করতো তিনি মারা যাননি। বরং রাদওয়া পর্বতে লুকিয়ে আছেন এবং একদিন ফিরে এসে পৃথিবীকে অন্যায় ও অবিচার থেকে মুক্ত করবেন। যদিও অধিকাংশ কায়সানিয় তার পুত্র আবু হাসিমকে তাদের ইমাম হিসেবে ঘোষণা করেছিল। এরপর মৃত্যুর আগে আবু হাসিম তার ইমামত্ব মোহাম্মদ ইবনে আলী ইবনে আব্দুল্লাহ ইবনে আব্বাসের নিকট হস্তান্তর করেন। আব্বাসীয়রা বিপ্লবের সময় এটাকে তাদের কর্মকাণ্ডের বৈধতা প্রাপ্তি ও আলীয়পন্থীদের আকৃষ্ট করার হাতিয়ার হিসেবে ব্যবহার করেছিল। মোহাম্মাদ ইবনে আলীর দুই সন্তান আশ সাফ্ফাহ এবং আল মনসুর অবশেষে আব্বাসীয় খিলাফত প্রতিষ্ঠা করেন। মুখতার ও আব্বাসীয়দের বিপ্লবের মধ্যে সাদৃশ্যের কথা বলে আবু মুসলিম খোরাসান আরব ও মাওয়ালিদের তার দলে টানেন এবং তাদেরকে সমান অধিকার প্রদান করেন।  ওয়েলহাউসেন লিখেছেন: "যদি রাজ'আ মতবাদটি সঠিক হয়, তাহলে খুটারনিয়ার আরব [মুখতার] খুটারনিয়ার মউলার [আবু মুসলিম] মাঝে জীবিত হয়ে উঠেছিলেন।
অনেক মুসলিম মুখতারকে নবুওয়তের দাবী করা মিথ্যাবাদী এবং আলীয়দের শত্রু হিসেবে গণ্য করেন। তারা মনে করেন তিনি ক্ষমতা অর্জনের জন্য আলীয়দের নাম ব্যবহার করেছিলেন এবং আলীয়পন্থীদের থেকে সমর্থন পাওয়ার জন্য হোসাইনের হত্যাকারীদের হত্যা করেছিলেন। ওয়েলহাউসেনের মতে, যদিও তিনি নিজেকে স্পষ্টভাবে নবী বলে দাবী করেননি, তবুও অভিযোগটির মূলে রয়েছে আরব গণকদের মিলযুক্ত গদ্যের অনুকরণে তার নিজের অর্জন ও সামর্থের মাত্রাতিরিক্ত বর্ণনা। মুহম্মদ বলেছিলেন: "সাকিফ গোত্র থেকে এক মহামিথ্যাবাদী ও ধ্বংসকারী আসবে" তাদের মতে মুখতার হলো সেই মিথ্যাবাদী এবং হাজ্জাজ ইবনে ইউসুফ ধ্বংসকারী। অন্যদিকে শিয়ারা তাকে আলী ও তার পরিবারের একজন অনুগত সমর্থক হিসেবে বিবেচনা করে, যে হুসাইন এবং তার সাথীদের হত্যার প্রতিশোধ নিয়েছিল। তারা মনে করে তার নবুওয়তের মিথ্যা দাবী, কায়সানিয় সম্প্রদায়ে তার ভূমিকা এবং ক্ষমতার প্রতি তার লালসার বিষয়গুলো হচ্ছে উমাইয়া ও জুবায়েরীয়দের উদ্দেশ্যমূলক মিথ্যা প্রচারণা। যদিও হাসানের প্রতি তার মনোভাব ও ইবনে আকিলের বিদ্রোহের সময় তার কথিত অকর্মণ্যতার জন্য শুরুর দিকের শিয়া সম্প্রদায় তার প্রতি বিরুপ মনোভাব পোষণ করতো। অ-ফাতিমিয় ইবনে আল হানাফিয়াকে তার মাহদি ঘোষণাও এর একটি কারণ হতে পারে। তবে পরবর্তী সময়ের শিয়া সম্প্রদায় ফাতিমিয় ও আলীয় বংশধারাকে এক বলে মেনে নেয়।
আলীয় পরিবারের দৃষ্টিভঙ্গী
মুখতারের প্রতি আলীর পরিবারের প্রভাবশালী সদস্যদের দৃষ্টিভঙ্গী নিয়ে ভিন্ন ভিন্ন মতবাদ রয়েছে। এক মতবাদ অনুযায়ী ইবনে যিয়াদ এবং উমর ইবনে সা'আদের কাটা মাথা দেখে হুসাইনের পুত্র এবং চতুর্থ শিয়া ইমাম আলী জয়নুল আবিদীন মুখতারের জন্য প্রার্থনা করেছিলেন। অন্য এক মতবাদ অনুযায়ী তিনি মুখতারের যোগ্যতাকে অস্বীকার করে তাকে মিথ্যাবাদী বলেছিলেন। হোসাইনের দৌহিত্র মুহাম্মদ আল-বাকির এই বলে তার প্রসংশা করেছিলেন যে: "মুখতারকে নিয়ে খারাপ কিছু বলো না। সে আমাদের হত্যাকারীদের হত্যা করেছে, আমাদের রক্তের প্রতিশোধ নিয়েছে এবং আমাদের বিধবাদের বিয়ের ব্যবস্থা করেছে।" এছাড়াও মুখতারের পুত্র তার বাবা সম্পর্কে মতামত চাইলে আল-বাকির মুখতারের প্রশংসা করেছিলেন। বলা হয়ে থাকে হোসাইনের প্রপৌত্র জাফর আল-সাদিক বলেছিলেন:"মুখতার আমাদের কাছে [যারা] হুসাইনকে হত্যা করেছিল তাদের কাটা মাথা নিয়ে আসার আগ পর্যন্ত বনু হাশিমের নারীরা তাদের চুল আঁচড়ায়নি এবং [চুলে] রং করেনি। অন্য একটি মতবাদ রয়েছে যে, জাফর আল-সাদিক বলেছিলেন মুখতার আলী জাইন আল-আবেদীন সম্পর্কে মিথ্যা বলেছিলেন।
জনপ্রিয় উদ্ধৃতি
সাফাভি যুগে কারবালার কাহিনীকে কেন্দ্র করে রচিত মাকতাল নামার পাশাপাশি মুখতারের জীবন ও কর্মকাণ্ডের ওপর বিভিন্ন মুখতার-নামা লেখা হয়েছে। ২০০৯ সালে মুখতারের জীবন এবং অভ্যুল্থান নিয়ে শিয়া দৃষ্টকোণ থেকে ইরানি ধারাবাহিক নাটক মুখতার নামেহ নির্মাণ করা হয়েছে।
রায়পুর-ভিলাই-দুর্গ এক্সপ্রেসওয়ে
রায়পুর-ভিলাই-দুর্গ এক্সপ্রেসওয়ে ২৬.৬ কিলোমিটার দীর্ঘ (১৬.৫ মাইল) উচ্চ গতির শহুরে এক্সপ্রেসওয়ে যা ছত্তিশগড়ের রাজ্যে জাতীয় মহাসড়ক ৬ (এনএইচ -৬) রায়পুর-ভিলাই ও দুর্গকে যুক্ত করে। এক্সপ্রেসওয়েটি ছত্তিশগড়কে ভারতের বিশিষ্ট গুরুত্বপূর্ণ বন্দরগুলির মধ্যে একটি বিশাখাপত্তনামের সঙ্গে সংযুক্ত করে। এক্সপ্রেসওয়েটি দুটি টোল স্টেশন স্থাপন করা হয়েছে, একটি খারুনে - রায়পুর থেকে এক্সপ্রেসওয়ে এন্ট্রি পয়েন্ট এবং অন্যটি কোসনলাতে - দুর্গের দিকে এক্সপ্রেসওয়ে শেষের পয়েন্টে।
ডিএস কনস্ট্রাকশনস লিমিটেড (ডিএসসি) -এর জন্য জাতীয় রাজস্ব কর্তৃপক্ষ কর্তৃক ₹৯৫ কোটি টাকা রায়পুর-দুর্গ এক্সপ্রেসওয়ে প্রকল্পের নির্মাণ কাজে প্রদান করা হয়।  এক্সপ্রেসওয়ে একটি নির্মাণ-অপারেট-ট্রান্সফার (বিওটি) ভিত্তিতে নির্মিত হয়েছে ১১ বছরের ৯ মাসের ছুটির মেয়াদ, প্রকল্পটির নির্মাণ সময়ের সাথে।  কাজটির দ্বারা ছত্তিশগড়ের এনএইচ -৬-এর রায়পুর-দুর্গ বিভাগে বিদ্যমান দুটি-লেনের সড়কপথ চারটি লেনে নির্মান করেছে।  এই এক্সপ্রেসওয়েটি রায়পুর ও দুর্গের মধ্যে ভ্রমণের সময় কমেছে।
গনকর রেলওয়ে স্টেশন
গনকর রেলওয়ে স্টেশন পূর্ব রেলওয়ে জোনের মালদা রেল বিভাগের বারহরওয়া-আজিমগঞ্জ-কাটোয়া লুপ লাইনের একটি রেলস্টেশন । এটি ভারতের পশ্চিমবঙ্গ রাজ্যের মুর্শিদাবাদ জেলার গনকরে স্টেশন রোডে অবস্থিত।
ইতিহাস
১৯১৩ সালে, হুগলি-কাটোয়া রেলপথটি ব্যান্ডেল থেকে কাটোয়া পর্যন্ত ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ লাইন দ্বারা  নির্মাণ করা হয় এবং বারহারওয়া-আজিমগঞ্জ-কাটোয়া রেলপথটি ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ বারহারওয়া-আজিমগঞ্জ-কাটোয়া লুপ লাইন দ্বারা নির্মাণ করা হয়। ১৯৭১ সালে ফারাক্কা ব্যারাজ নির্মাণ ও রেল সেতু খোলার সাথে সাথে এই লাইনটি দ্বারা রেল যোগাযোগের চিত্রটি পুরোপুরি পরিবর্তিত হয়। মোট ১৮ টি যাত্রী ট্রেন গনকর রেলস্টেশনে থামে।
শ্লৈষ্মিক ঝিল্লি
শ্লৈষ্মিক ঝিল্লি বলতে একটি জৈব পর্দা বা ঝিল্লিকে বোঝায় যা দেহের বিভিন্ন গহ্বরের অভ্যন্তরীণ দেওয়ালগুলিকে এবং বিভিন্ন অভ্যন্তরীণ অঙ্গের পৃষ্ঠকে আবৃত করে রাখে। শ্লৈষ্মিক ঝিল্লিটি এক বা একাধিক উপঝিল্লীয় কোষের স্তর নিয়ে গঠিত, যেগুলি একটি শিথিল সংযোজক কলার স্তরের উপরে অবস্থিত থাকে। শ্লৈষ্মিক ঝিল্লির সিংহভাগই অন্তঃত্বক (Endoderm) থেকে উদ্ভূত হয় এবং দেহের বিভিন্ন ছিদ্র, রন্ধ্র বা বিবরের কাছে (যেমন চোখ, কান, নাকের অভ্যন্তরভাগ, মুখবিবর, ঠোঁট, যোনি, মূত্রনালীর মুখ এবং পায়ুমুখ) এটি চর্ম বা ত্বকের সাথে মিশে যায়। কিছু কিছু শ্লৈষ্মিক ঝিল্লি থেকে শ্লেষ্মা নামের এক ধরনের ঘন প্রতিরক্ষামূলক প্রবাহী পদার্থ ক্ষরিত হয়। শ্লৈষ্মিক ঝিল্লির কাজ হল ধুলাবালি ও রোগসৃষ্টিকারী জীবাণুদেরকে দেহে প্রবেশ করতে বাধা দেওয়া এবং দেহকলাগুলিকে পানিস্বল্পতা বা পানিশূন্যতার হাত থেকে রক্ষা করে।
হযরত নিজামুদ্দীন রেলওয়ে স্টেশন
হযরত নিজামুদ্দীন টার্মিনাস (NZM) দিল্লীর প্রধান ৫টি টার্মিনাসের একটি যেখান থেকে ট্রেন যাত্রা আরম্ভ করে। হযরত নিজামুদ্দীন রেলওয়ে স্টেশন ভারতের সমস্ত বড় শহরের সাথে সংযুক্ত।
শ্লৈষ্মিক ঝিল্লি
কাঠামো
অঙ্গগুলির শ্লৈষ্মিক ঝিল্লি এক বা একাধিক শ্লেষ্মা নিঃসররণকারী উপঝিল্লীয় কোষের স্তর এবং তদনিম্নস্থ একটি শিথিল সংযোজক কলার স্তর ("নিজস্ব আস্তর" Lamina propria) দিয়ে গঠিত হয়। অঙ্গভেদে কোষের প্রকার ও শ্লেষ্মার প্রকার ভিন্ন হতে পারে এবং কোনও প্রদত্ত নালীর ভেতরে দৈর্ঘ্য বরাবর বিভিন্ন স্থানে ভিন্ন ভিন্ন হতে পারে।
হযরত নিজামুদ্দীন রেলওয়ে স্টেশন
হযরত নিজামুদ্দীন টার্মিনাস ভারতীয় রেলের, উত্তর রেল বিভাগ কর্তৃক পরিচলিত। স্টেশনটি দিল্লির দুই গুরুত্বপূর্ণ ধমনী, রিং রোড এবং মথুরা রোড, এবং সারায় কালে খান আন্তর্রাজ্যীয় বস টার্মিনাসের (ISBT) কাছে অবস্থিত।
শ্লৈষ্মিক ঝিল্লি
কাঠামো
শ্লৈষ্মিক ঝিল্লিগুলি পৌষ্টিকনালী, শ্বসননালী ও জনননালীর ভেতর আবৃত করে রাখে। এগুলি বহির্বিশ্ব ও দেহের অভ্যন্তরভাগের মধ্যে অবস্থিত মূল প্রতিবন্ধক। একজন প্রাপ্তবয়স্ক মানুষের দেহে শ্লৈষ্মিক ঝিল্লির পৃষ্ঠতলের মোট ক্ষেত্রফল প্রায় ৪০০ বর্গমিটার, এর বিপরীতে চর্মের বা ত্বকের পৃষ্ঠতলের ক্ষেত্রফল প্রায় ২ বর্গমিটার। বেশ কিছু স্থানে এটি চর্ম বা ত্বকের সাথে সীমা গঠন করেছে, যেমন নাসারন্ধ্র, ঠোঁট, চোখের পাতা, কান, জননাঙ্গ এবং পায়ু। ভৌত প্রতিবন্ধকতা প্রদানের পাশাপাশি শ্লৈষ্মিক ঝিল্লি মানব অনাক্রম্যতন্ত্রের কিছু গুরুত্বপূর্ণ উপাদান ধারণ করে রাখে এবং অণুজীবসমগ্র ও মূল দেহের মধ্যে আন্তঃতল হিসেবে কাজ করে।
হযরত নিজামুদ্দীন রেলওয়ে স্টেশন
পরিষেবা
হজরত নিজামুদ্দিন রেলস্টেশন ভারতের অনেকগুলি শহর যেমন কলকাতাবেঙ্গালুরু, হায়দ্রাবাদ, নাগপুর মুম্বাই ইত্যাদিতে যাওয়ার মূলবিন্দু।
শ্লৈষ্মিক ঝিল্লি
কাঠামো
<!-- Some examples include:
হযরত নিজামুদ্দীন রেলওয়ে স্টেশন
গুরুত্বপূর্ণ ট্রেন
নিচের কিছু গুরুত্বপূর্ণ ট্রেনগুলির নাম উল্লেখ করা হল:
শ্লৈষ্মিক ঝিল্লি
Development
Developmentally, the majority of mucous membranes are of endodermal origin. Exceptions include the palate, cheeks, floor of the mouth, gums, lips and the portion of the anal canal below the pectinate line, which are all ectodermal in origin.
Function
Two of its functions is to keep the tissue moist (for example in the respiratory tract, including the mouth and nose). It also plays a role in absorbing and transforming nutrients. Mucous membranes also protect the body from itself; for instance mucosa in the stomach protects it from stomach acid,  and mucosa lining the bladder protects the underlying tissue from urine. In the uterus, the mucous membrane is called the endometrium, and it swells each month and is then eliminated during menstruation.
Nutrition
Niacin and vitamin A are essential nutrients that help maintain mucous membranes.
See also
-->
দ্বিতীয় মেনান্দ্রোস দিকাইওস
দ্বিতীয় মেনান্দ্রোস দিকাইওস (Μένανδρος Β΄ ὁ Δίκαιος) একজন ইন্দো-গ্রিক রাজা ছিলেন, যিনি আনুমানিক ৯০ খ্রিস্টপূর্বাব্দ হতে ৮৫ খ্রিস্টপূর্বাব্দ পর্য্যন্ত আরাখোশিয়া অঞ্চল শাসন করেন, যদিও সিনিয়র মনে করেছেন যে, তিনি ৬৫ খ্রিস্টপূর্বাব্দে রাজত্ব করেন।
আবদুর রহমান (দ্ব্যর্থতা নিরসন)
আবদুর রহমান নামটি নিম্নের ব্যক্তিবর্গকে নির্দেশ করতে পারেঃ
মহেশ চন্দ্র রায়
মহেশ চন্দ্র রায় (জন্ম : ১ জানুয়ারি, ১৯১৮ - মৃত্যু: ২৯ জানুয়ারি, ১৯৯৩) উত্তরবঙ্গের বিখ্যাত ভাওয়াইয়া গানের শিল্পী। কানিছাত গারুনু আকাশি আকালী, টুলটুলিরে টুলটুলি দিনাও বেড়াইস চুলখুলি, কোঁড়ক কোঁড়ত কড়কা বাজে, ও তুই যাগে নানী থুইয়া আয় এলায়, দয়াল তুই আরিনে মোর নিদানে, বিয়াও বিয়াও করিস না ম্‌ন, আবো তুই মরিয়া গেইলে এ নাইওর মোক কায় নিগাইবে, না দেখো তোর টেরিয়া সিতা’, ‘ওরে ফোঁক দিও না প্রাণবন্ধুয়া মাকলা বাঁশের বাঁশিতে ইত্যাদি তার উল্লেখযোগ্য সৃষ্টি।
প্রারম্ভিক জীবন
শিক্ষাজীবন শেষ করে যোগ দেন গ্রাম্য যাত্রা সংকীর্তন প্রভৃতির দলে। জনপ্রিয়ও হয়ে ওঠেন অল্প দিনেই। এ সময় বাবা ছেলের ভবিষ্যত উন্নতির জন্য নীলফামারীর প্রবীণ উকিল সুরথ কুমার ঘোষের তত্ত্বাবধানে রেখে আসেন শহরে। এই শহরে ঘটনাক্রমে পরিচয় ঘটে ভারতবর্ষ অবতার পত্রিকার লেখক অধ্যাপক তারা প্রসন্ন মুখোপাধ্যায় ও লেখক বলাই দেব শর্ম্মার সঙ্গে। তাদের নির্দেশেই পরবর্তীকালে তিনি সংগ্রহ করতে শুরু করেন প্রাচীন পুঁথি। কণ্ঠে ধারণ করতে থাকেন এই গানের অনেকগুলোই।
ব্যক্তিগত জীবন
নীলফামারী শহরে তার পালনকর্তা সুরথ কুমার ঘোষের মৃত্যুর পর মহেশচন্দ্র ছেড়ে দেন শহরবাস। এর মধ্যেই গান গাওয়ার সুবাদে তিনি শিক্ষকতার সুযোগ পান শহর থেকে দূরে জয়চণ্ডী পুটীহারী প্রাথমিক বিদ্যালয়ে। ১৩৪৪ থেকে ১৩৪৬ সন পর্যন্ত শিক্ষকতা করেন তিনি এ বিদ্যালয়ে। আর সে সময়ই সংগলসী ইউনিয়নের দীঘলডাঙ্গী গ্রামের গগনচন্দ্র রায়ের কন্যা বীণাপাণি রায়ের সঙ্গে বিবাহবন্ধনে আবদ্ধ হন এবং স্থায়ীভাবে থেকে যান শ্বশুরালয়েই। কিন্তু বেশিদিন টেকেনি তার স্থায়ী দাম্পত্য জীবন। স্ত্রী বীণাপাণি মৃত্যুবরণ করেন ১৩৪৯ সনে দুটি সন্তান রেখে। ১৩৫০ সনে তিনি বিয়ে করেন কামিনী বালা রায়কে। কয়েক বছর পর চারটি সন্তান রেখে দ্বিতীয় স্ত্রীরও বিয়োগ ঘটে। দীর্ঘদিন ধরে মাতৃহীন সন্তানদের প্রতিষ্ঠিত করার পর শেষ বয়সে সরলা বালা নামক একজন বিধবাকে স্ত্রীরূপে গ্রহণ করেছিলেন।
পাকিস্তান আমলে তিনি রাজশাহী বেতার কেন্দ্রে কণ্ঠস্বর পরীক্ষায় উত্তীর্ণ হয়ে গীতিকার, সুরকার ও সঙ্গীত শিল্পী হিসেবে প্রতিমাসে অনিয়মিত শিল্পী হিসেবে সঙ্গীত পরিবেশন করতেন। সেখানে কয়েক বছর অতিবাহিত করার পর রংপুর কেন্দ্রে সঙ্গীত পরিবেশন করতেন।
সাহিত্য সাধনা
মহেশচন্দ্র রায় তার দীর্ঘ জীবনে যে গানগুলো সৃষ্টি করেছেন, ধারণ করেছেন, সেগুলোর যথাযথ সংরক্ষণের চেষ্টাও চালিয়েছেন নিরন্তর। তার লেখা ও সুর করা গানগুলো গেয়েছেন বাংলাদেশের ভাওয়াইয়া গানের প্রধান শিল্পী মুস্তফা জামান আব্বাসী, শরিফা রানী, নাদিরা বেগম, রথীন্দ্রনাথ রায়সহ আরও অনেকে। বাংলা একাডেমী ও শিল্পকলা একাডেমী প্রকাশ করেছে গানের সঙ্কলন ও জীবনী এবং ট্রান্সক্রিপশন সার্ভিস বাংলাদেশ বেতার আর্কাইভসে সংরক্ষিত হচ্ছে তার গানের সুর। কথিত আছে যে, মহেশচন্দ্র রায়ের লিখিত গানের সংখ্যা এক হাজারের মতো। কিন্তু গবেষকের তথ্য অনুযায়ী সংগ্রহ করা গেছে মাত্র ২০০ গান।
বই
১৯৯৩ সালের ২ সেপ্টেম্বর মহেশ চন্দ্র রায় রচিত ‘ধীরে বোলাও গাড়ী’ (প্রথমখন্ড) নামে একটি গানের বই নীলফামারী শিল্পকলা একাডেমীর উদ্যোগে প্রকাশ করা হয়। ২০০৩ সালে বাংলা একাডেমী থেকে ‘মহেশ চন্দ্র রায়ের গান’ নামে একটি বই বের করা হয়। ২০১০ সালে শিল্পকলা একাডেমী ‘ভাওয়াইয়া শিল্পী মহেশ চন্দ্র রায়ের জীবনী ও গান’ নামে একটি বই প্রকাশ করে। এছাড়া জাতীয় বিশ্ববিদ্যালয়, ঢাকা বিশ্ববিদ্যালয় ও রাজশাহী বিশ্ববিদ্যালয়ের সঙ্গীঁত বিষয়ে পাঠ্যসূচীতে অন্তর্ভুক্ত করা হয় শিল্পীর গান ও জীবনী।
দেহাবসান
এই শিল্পী ১৯৯৩ সালের ২৯ জানুয়ারি ৭৫ বছর বয়সে রংপুর মেডিকেল কলেজ হাসপাতালে মৃত্যুবরণ করেন।
ভেনেজুয়েলার সংস্কৃতি
ভেনেজুয়েলার সংস্কৃতি (Cultura de Venezuela) বেশ ভিন্নতর ও বৈচিত্রময়। বিভিন্ন দেশ থেকে আগত লোকদের বসবাসের কারণেই এমনটি হয়েছে। মূলতঃ আদিবাসী, আফ্রিকান ও স্পেনীয় - এ তিনটি ভিন্ন জনগোষ্ঠী থেকে ভেনেজুয়েলার সংস্কৃতি গড়ে উঠেছে। ফলশ্রুতিতে ভেনেজুয়েলার ভিন্নতর ও স্বাভাবিক শিল্পকলা, সাহিত্য ও সঙ্গীতের বিশাল ভাণ্ডার রয়েছে। বর্তমান ভেনেজুয়েলীয় সংস্কৃতি অনেকাংশেই লাতিন আমেরিকার সাথে মিল রয়েছে। তবে, প্রাকৃতিক পরিবেশ বেশ গুরুত্বপূর্ণ পার্থক্য রচনা করেছে।
জর্জ এইচ ডড
জর্জ এইচ ডড ছিলেন একজন জৈব রসায়নবিদ যিনি পারফিউম এবং ফেরোমোন অধ্যয়ন এবং উৎপাদনে বিশেষজ্ঞ ছিলেন।  ২০২০ সালের ডিসেম্বরে মারা যান।
ভেনেজুয়েলার সংস্কৃতি
আদিবাসীদের প্রভাব বেশ কম ও অনেক স্থানের নামকরণ রাখা হয়েছে। আফ্রিকানদের প্রভাবও একই। সঙ্গীতের বাদ্যযন্ত্র ড্রামও একইভাবে গড়িয়েছে। ঔপনিবেশিক প্রক্রিয়া ও আর্থ-সামাজিক অবকাঠামো স্পেনীয় সংস্কৃতিতে গড়ে উঠেছে। আন্দালুসিয়া ও এক্সত্রেমাদুরা’র ন্যায় অঞ্চলগুলো, ঔপনিবেশিক আমলে ক্যারিবীয় থেকে আগত বসতিস্থাপনকারীদের জন্য স্থানগুলো এ সংস্কৃতি থেকে আগত। এছাড়াও, ভবন, সঙ্গীত, ক্যাথলিক ধর্ম ও ভাষা তাদের কাছ থেকেই নেয়া হয়েছে।
এছাড়াও, ১৯শ শতাব্দীতে ভারতীয় ও ইউরোপীয়দের আগমনের স্রোতধারায়ও এর সংস্কৃতি সমৃদ্ধ হয়েছে। তন্মধ্যে ফ্রান্স প্রধান শহরগুলোয় এবং মার্কিন যুক্তরাষ্ট্র তৈলসমৃদ্ধ অঞ্চল ও স্পেনীয়, ইতালীয় এবং পর্তুগীজদের আগমনে উত্তরোত্তর সাংস্কৃতিক সমৃদ্ধি বেশ লক্ষ্যণীয়। বর্তমানে মার্কিনী ধাঁচে ফাস্ট ফুড ও বর্তমান স্থাপত্যকলার অবকাঠামো গড়ে তুলেছে।
জনগোষ্ঠী
ভেনেজুয়েলার সমৃদ্ধ সাংস্কৃতিক ঐতিহ্য রয়েছে। আদিবাসী ভেনেজুয়েলীয় থেকে শুরু করে স্পেনের অধিগ্রহণের পর স্পেনীয় ও আফ্রিকানদের আবাসস্থল হিসেবে গড়ে উঠে। সপ্তদশ শতাব্দীতে বিশালসংখ্যক ইতালীয়, পর্তুগিজ, আরব, জার্মান, মরোক্কীয় ইহুদি ও দক্ষিণ আমেরিকার সীমান্তবর্তী এলাকা থেকে দলে-দলে লোক আসতে শুরু করে। ৯৩% ভেনেজুয়েলীয় দেশের উত্তরাঞ্চলীয় শহুরে এলাকায় বসবাস করে থাকে। প্রায় অর্ধেক ভূমি দক্ষিণাঞ্চলীয় অরিনোকো নদী তীরবর্তী এলাকায় রয়েছে। তবে, এখানে মাত্র ৫% লোক রয়েছে। ৯৬%-এর অধিক লোক নিজেদেরকে ক্যাথলিক ধর্মাবলম্বী হিসেবে দাবী করে। বাদ-বাকীরা প্রধানত প্রোটেস্ট্যান্ট। সঙ্গীত ভেনেজুয়েলীয়দের ঐতিহ্য, শিল্পকলা ও সংস্কৃতির অবিচ্ছেদ্য অংশ হিসেবে বিবেচিত।
ভেনেজুয়েলার ঐতিহ্য, শিল্পকলা ও সংস্কৃতি ব্যাপকভাবে ক্যারিবীয় অঞ্চলের জীবনযাত্রায় প্রবাহিত। এ সকল উপাদানের উপর ভিত্তি করে ঐতিহাসিক স্থাপনা, স্থাপত্যকলা, শিল্পকলা, চিত্রকলা, সীমানারেখা ও ভাস্কর্যে প্রভাব ফেলেছে। ভেনেজুয়েলীয় সংস্কৃতিতে আদিবাসী, স্পেনীয় ও আফ্রিকানদেরও প্রভাব পড়েছে। এ সময়ের পূর্বে আদিবাসীদের সংস্কৃতি চিত্র সহযোগে প্রতীক (হায়ারোগ্লিফ), হস্তশিল্প, স্থাপত্যকলা ও সামাজিক সংগঠন গড়ে উঠে। উপজাতিদের সংস্কৃতি পরবর্তীকালে স্পেনীয়দের মাঝে মিশে যায়। পরবর্তী বছরগুলোয় আঞ্চলিক পর্যায়ে মিশ্র সংস্কৃতি গড়ে উঠে।
শিল্পকলা
ভেনেজুয়েলীয় চিত্রকলায় ব্যাপকভাবে ধর্মীয় প্রভাব বিস্তার করেছে। পরবর্তীতে দেশের স্বাধীনতা সংগ্রামের প্রভাবে ১৯শ শতাব্দীর শেষদিকে ঐতিহাসিক ও বীরত্বসূচক উপস্থাপনার প্রয়োগ ঘটে। এতে মার্টিন লুথার কিং; মার্টিন টভার ওয়াই টভার নেতৃত্ব দেন। ২০শ শতাব্দীতে আধুনিকতাবাদের প্রভাব পড়ে। উল্লেখযোগ্য ভেনেজুয়েলীয় চিত্রশিল্পীদের মধ্যে আর্তুরো মিচেলেনা, ক্রিস্টোবেল রজাস, অ্যান্টোনিও হেরেরা তরো, আরমান্দো রেভেরন, ম্যানুয়েল কাব্রে, গতিশীল চিত্রশিল্পীদের মধ্যে জেসাস-রাফায়েল সতো. গেগো ও কার্লোস ক্রুজ-ডায়াজ এবং সমসাময়িক চিত্রশিল্পীদের মধ্যে মারিসল ও ইউসেফ মার্হি অন্যতম।
স্থাপত্যকলা
ভেনেজুয়েলার সর্বত্রই সকল ধরনের প্রাচীন স্থাপত্যরীতিতে ভবন তৈরী করা হয়েছে। প্রত্যেক প্রাচীন ভবনেই এর নিজস্ব পটভূমি লুকিয়ে রয়েছে। সকল ধরনের পৃথক ভবনগুলো অতীতকে ছাড়িয়ে গেছে।
সাহিত্যকর্ম
স্পেনীয় সংস্কৃতির প্রভাবের পর প্রায় সবটুকুই আদিবাসী সমাজব্যবস্থার প্রাক-সাহিত্যকে কেন্দ্র করে ভেনেজুয়েলীয় সাহিত্যের বিকাশ ঘটেছে। স্বাধীনতা যুদ্ধ চলাকালে রাজনৈতিকধর্মী সাহিত্যচর্চার উদ্ভব হয়। ভেনেজুয়েলীয় আবেগধর্মী সাহিত্য মূলতঃ জুয়ান ভিসেন্তে গঞ্জালেজ ও ফারমিন তরো এ অঞ্চলের প্রথমদিককার সাহিত্যচর্চায় গুরুত্বপূর্ণ ভূমিকা পালন করেন। প্রধানত বর্ণনাত্মক লেখনি ভঙ্গীমার দিকেই মনোনিবেশ ঘটানো হয়েছিল। তবে, ভেনেজুয়েলীয় সাহিত্যে আন্দ্রেজ এলয় ব্লাঙ্কো ও ফারমিন তরো’র ন্যায় কবি প্রভাবও ফেলেছেন।
প্রধান লেখক ও ঔপন্যাসিকদের মধ্যে রোমুলো গালেগোস, তেরেসা ডে লা পারা, আর্তুরো আসলার পিয়েত্রি, আদ্রিয়ানো গঞ্জালেজ লিওন, মিগুয়েল ওতেরো সিলভা ও মারিয়ানো পিকন সালাস অন্যতম। বিখ্যাত কবি ও মানবতাবাদী আন্দ্রেস বেলিও শিক্ষাবিদ ও বুদ্ধিজীবী ছিলেন। তিনি সিমন বলিভারের শৈশবকালে শিক্ষা দিতেন ও পরামর্শকের ভূমিকান নেন। অন্যান্যদের মধ্যে লরেনো ভ্যালেনিলা লাঞ্জ ও হোস জিল ফর্তুল ভেনেজুয়েলার বাস্তববাদী সাহিত্যচর্চায় গুরুত্বপূর্ণ ভূমিকা রাখেন।
সঙ্গীত
ভেনেজুয়েলার আদিবাসী সঙ্গীত ‘আন সোলো পুবলো’ ও সেরেনাতা গায়ানেসা দলের মাধ্যমে পরিচিতি পেয়েছে। জাতীয় সঙ্গীত সরঞ্জাম হচ্ছে ‘'কুয়াত্রো’। মূলতঃ ‘ইলানোস’ অঞ্চলে প্রতিনিধিত্বকারী সঙ্গীত ঘরানা ও অংশবিশেষ এতে ঠাঁই পেয়েছে। আলমা লানেরা (পেদ্রো এলিয়াস গুতাইরেজ ও রাফায়েল বলিভার করোনাদো), ‘ফ্লোরেন্তিনো ওয়াই এল ডায়াবলো’ (আলবার্তো আরভেলো তোরেয়ালবা), ‘কনসাইরতো এন লা লানুরা’ (জুয়ান ভিসেন্তে তোরেয়ালবা) এবং কাবালো ভাইজো (সিমন ডায়াজ) অন্যতম।
এছাড়াও, জুলিয়ান গাইতা জনপ্রিয় গানের ধারারূপে বিবেচ্য। মূলতঃ বড়দিন চলাকালে প্রদর্শন করা হয়। জরোপো জাতীয় নৃত্য। সঙ্গীতের ধারা ও নৃত্যেও বেশ ভিন্নতা ও সমৃদ্ধি প্রকাশ পেয়েছে। তন্মধ্যে ক্যালিপ্সো, ব্যামবুকো, ফুলিয়া, কান্তো ডে পিলাদো ডে মাইজ, কান্তোস ডে লাভানদেরা, সেবুকান ও মেয়ারমেয়ার অন্যতম। তেরেসা কারেনো ১৯শ শতাব্দীতে বৈশ্বিকভাবে জনপ্রিয় পিয়ানো বাদক ছিলেন। শেষের বছরগুলোয় ধ্রুপদী সঙ্গীত বড় ধরনের প্রভাব বিস্তার করে। গুস্তাভো দুদামেল ও হোস অ্যান্টোনিও আবরিও’র পরিচালনায় অনেকগুলো ইউরোপীয় কনসার্ট হলে সঙ্গীত পরিবেশন করা হয়েছিল। ২০০৭ সালে প্রোমসের ন্যায় কনসার্ট হলে সিমন বলিভার যুব অর্কেস্ট্রা চমকপ্রদ পরিবেশন করা হয় ও ব্যাপক সম্মাননা বয়ে নিয়ে আসে। সাধারণের অর্থায়নে স্বেচ্ছাসেবী সঙ্গীত শিক্ষা প্রকল্প অন্যান্য দেশেও প্রভাববিস্তার করেছে। অর্কেস্ট্রায় এল সিস্টেমা পথিকৃৎ হিসেবে রয়েছে।
উৎসব
ভেনেজুয়েলার অন্যতম প্রধান উৎসব হচ্ছে কর্পাস ক্রিস্টি উৎসব পালন। এ উৎসবে মুখোশ ও নৃত্যরত প্রেতাত্মার পোশাক পরিধান করা হয়। রাস্তায় প্রদর্শনকারী এ নৃত্যটি বর্তমানে বিশ্বব্যাপী জনপ্রিয়তা লাভ করেছে। প্রাচীন এ নৃত্যটি স্পেনীয় উপনিবেশবাদের সূচনালগ্ন থেকে পালিত হয়ে আসছে। এছাড়াও কর্পাস ক্রিস্টির ন্যায় আরও প্রচলিত বিষয় ভেনেজুয়েলীয়দের পরিচিতি বহন করে আসছে। বৈবাহিক উৎসবে দম্পতি যুগল একে-অপরকে জড়িয়ে ধরে রাখে।
খেলাধুলা
ভেনেজুয়েলায় বেসবল খেলার উৎপত্তির বিষয়টি অপরিষ্কার। তবে, ১৯শ শতাব্দীর শেষদিকে এদেশে বেসবল খেলা হতো। ২০শ শতাব্দীর শুরুতে উত্তর আমেরিকা থেকে অভিবাসনকারী তৈলশিল্পে সহায়তাকল্পে কাজ করতে আসে ও ভেনেজুয়েলায় এ খেলাকে জনপ্রিয় করে তুলতে এগিয়ে আসেন। মার্কিন যুক্তরাষ্ট্র থেকে আগত বেসবল ভেনেজুয়েলায় অত্যন্ত জনপ্রিয় ক্রীড়ারূপে বিবেচিত। ১৯৩০-এর দশকে বেসবলে উত্তরোত্তর জনপ্রিয়তা লাভ করতে থাকে। ফলশ্রুতিতে ১৯৪৫ সালে ভেনেজুয়েলায় পেশাদার বেসবল লীগের সূচনা ঘটে।
এছাড়াও ভেনেজুয়েলার জাতীয় ফুটবল দল ব্যাপক প্রভাব বিস্তার করেছে। বিশ্বকাপ চলাকালে এ খেলার ব্যাপক বিস্তৃতি ঘটে। ২০১১ সালে কনমেবলের অক্ষরক্রমিক ধারায় ঘূর্ণায়মান নীতির ফলে ভেনেজুয়েলা প্রতি ৪০ বছর অন্তর কোপা আমেরিকা ফুটবল প্রতিযোগিতা আয়োজনের সুযোগ পাবে। ফুটবলের পাশাপাশি বাস্কেটবলও অন্যতম জনপ্রিয় খেলা। ২০১২ সালের ফিবা বিশ্ব অলিম্পিক বাছাইপর্বের পুরুষদের প্রতিযোগিতা ও পলাইদ্রো ডে কারাকাসে অনুষ্ঠিত ২০১৩ সালের ফিবা বাস্কেটবল আমেরিকাস চ্যাম্পিয়নশীপ প্রতিযোগিতার আয়োজন করা হয়। স্পেনীয় প্রভাবে ষাড়ের লড়াই খেলাটিরও জনপ্রিয়তা রয়েছে। সাবেক ফর্মুলা ওয়ানের চালক পাস্তোর মালদোনাদো’র কারণেও ভেনেজুয়েলার পরিচিতি পেয়েছে। ২০১২ সালের গ্রীষ্মকালীন অলিম্পিকে ভেনেজুয়েলীয় রুবেন লিমার্দো অসি চালনায় স্বর্ণপদক জয় করেন।
সৌন্দর্য প্রতিযোগিতা
বিশ্ব সুন্দরী প্রতিযোগিতায় ভেনেজুয়েলীয়দের সফলতা ঈর্ষনীয় ও তাদের জয়-জয়কার। একমাত্র অসমেল সোসা’র হাত ধরেই ২২জন নারী বিভিন্ন পর্যায়ে শিরোপাধারী হয়েছেন। মিস ভেনেজুয়েলা দেশের বিরাট আসর। এ পর্যন্ত সাতজন নারী মিস ইউনিভার্স, ৬জন মিস ওয়ার্ল্ড, ৭জন মিস ইন্টারন্যাশনাল ও ২জন মিস আর্থের মুকুট লাভ করতে সক্ষমতা দেখিয়েছেন।
বৈশ্বিক মূল্যসূচক জরীপে ভেনেজুয়েলা ধারাবাহিকভাবে বিশ্বের অন্যতম সুখী দেশের মর্যাদা পেয়েছে। জরীপের ৫৫% লোক নিজেদেরকে ‘অত্যন্ত সুখী’ হিসেবে দাবী করেছে।
পরশুরাম থানা
পরশুরাম থানা নামে বাংলাদেশে মোট ২টি থানা রয়েছে। যথা:
মেরি চেস
মেরি চেস (জন্ম ২৭ ডিসেম্বর, ১৮৭৮, লুইসভিলে, কেন্টাকি ) ছিলেন একজন সুগন্ধিবিদ, যিনি সমস্ত প্রাকৃতিক উপাদান ব্যবহার করে সুগন্ধি তৈরি করেছিলেন। তার কোম্পানি, মেরি চেস নামে পরিচিত, হেনরি গার্সেউরের মালিকানাধীন ছিল।
তথ্যসূত্র
<references group="" responsive="1">
স্টেফি ডিসুজা
স্টেফানি "স্টেফি" ডি সুজা, (পূর্বনাম স্টেফানি সেকিরা (২৬শে ডিসেম্বর ১৯৩৬ – ১১ই সেপ্টেম্বর ১৯৯৮) অ্যাথলেটিকস এবং মহিলা হকিতে ভারতের প্রতিনিধিত্বকারী একজন মহিলা ক্রীড়াবিদ ছিলেন।
প্রাথমিক জীবন
স্টেফানি "স্টেফি" ডি সুজার জন্ম, ১৯৩৬ সালের ২৬শে ডিসেম্বর। তিনি পুনের সরদার দস্তুর গার্লস স্কুলে পড়াশোনা করেছিলেন এবং পরে ফার্গুসন কলেজে স্নাতক ক্রেন। তিনি সেন্ট্রাল রেলওয়ে (পুনে বিভাগ) এর সাথে কাজ করেছিলেন।  বিয়ের পরে তিনি জামশেদপুরে চলে আসেন।
ভারতীয় ক্রীড়াতে তার উল্লেখযোগ্য সাফল্যের কারণে স্টেফি ডি সুজা ভারত সরকার দ্বারা অর্জুন পুরস্কার প্রাপ্ত হয়েছিলেন। তিনি ৬১ বছর বয়সে জামশেদপুরে (ঝাড়খণ্ড) মারা যান।
তেকারি
তেকারি (Tekari) ভারতের বিহার রাজ্যের গয়া জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮২ মিটার (২৬৯ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে তেকারি শহরের জনসংখ্যা হল ১৭,৬১৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে তেকারি এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
মো. মোশাররফ হোসেন খাঁন
'''মো. মোশাররফ হোসেন খাঁন''' হলেন একজন বাংলাদেশী ক্রীড়াবিদ। তিনি ঢাকা সাফ গেমসে ৫টি স্বর্ণপদক জয়ের পাশাপাশি সেরা ক্রীড়াবিদ হওয়ার গৌরব অর্জন করেন। '৭০ ও '৮০-র দশকে বাংলাদেশের অন্যতম সেরা এই ক্রীড়াবিদ ইংলিশ চ্যানেলও পাড়ি দিয়েছিলেন।
জন্ম ও পারিবারিক পরিচিতি
মোশাররফের বাড়ি মুন্সীগঞ্জ জেলায়। মুন্সীগঞ্জ জেলার টংগীবাড়ী উপজেলার কাঠাদিয়া শিমুলিয়া ইউনিয়নে তার পিতার নাম বারি খান। বর্তমানে যুক্তরাষ্ট্রের ক্যালিফোর্নিয়া রাজ্যের লসঅ্যাঞ্জেলসে স্থায়ীভাবে বসবাসকারী মোশাররফ হোসেন - আনিলা মোশাররফ দম্পত্তির মুশায়রা ও সায়রা নামে দুই কন্যা এবং আসিফ নামে এক পুত্র সন্তান রয়েছে।
পুরস্কার ও সম্মননা
ক্রীড়া ক্ষেত্রে অনন্য অবদানের স্বীকৃতি স্বরূপ তিনি ১৯৮৬ সালে স্বাধীনতা পুরস্কার লাভ করেন।
ঘাগড়া ইউনিয়ন, মিঠামইন
ঘাগড়া ইউনিয়ন বাংলদেশের ঢাকা বিভাগের কিশোরগঞ্জ জেলার মিটামইন উপজেলার একটি ইউনিয়ন।
অবস্থান ও সীমানা
উত্তরে ঢাকী ইউনিয়ন, দক্ষিণে অষ্টগ্রাম উপজেলা,পূর্বদিকে কেওয়ারজোর ইউনিয়ন ও পশ্চিমে মিঠামইন সদরইউনিয়ন।
প্রশাসনিক এলাকা
১.ভরা
২.খলাপড়া
অলিভিয়ার ক্রেসপ
অলিভিয়ার ক্রেসপ (জন্ম ১৯৫৫) একজন ফরাসি সুগন্ধিবিদ।
ঘাগড়া ইউনিয়ন, মিঠামইন
প্রশাসনিক এলাকা
৩.ঘাগড়া
অলিভিয়ার ক্রেসপ
অলিভিয়ার ১৯৫৫ সালে ফ্রান্সের গ্রাসে জন্মগ্রহণ করেন। তার বোন সহকর্মী সুগন্ধিবিদ ফ্রাঙ্কোইস ক্যারন। তার বাবা এবং দাদা দুজনেই সুগন্ধি তৈরিতে ব্যবহৃত কাঁচামালের ব্যবসা করতেন।
ক্রেসপ ১৯৭৫ সাল থেকে একটি সুগন্ধিবিদ। তিনি ১৯৯২ সালে ফিরমেনিচের জন্য কাজ শুরু করেন এবং ২০০৬ সালে মাস্টার সুগন্ধিবিদ হন।
তিনি প্যারিসে থাকেন, এবং তার ছেলে সেবাস্টিয়ানও একজন সুগন্ধিবিদ।
ঘাগড়া ইউনিয়ন, মিঠামইন
প্রশাসনিক এলাকা
৪.চমকপুর
৬.ধোবাজোড়া
৭. সিহাড়া
৮.হোসেনপুর
৯.মালিউন্দ
শিক্ষা
শিক্ষা প্রতিষ্ঠান ১। উচ্চ মাধ্যমিক বিদ্যালয় -১টি। ২। দাখিল মাদ্রাসা -১ টি। ৩। সরকারি প্রাথমিক বিদ্যালয় -৮ টি। ৪। মক্তবখানা -১৬ টি।
দর্শনীয় স্থান
মালিকের দরগাহ যেটা ঘাগড়া ইউনিয়ন এর ভরা গ্রামে অবস্থিত।
হিমধস
যখন তুষারাবৃত উঁচু পর্বতের কোনও দুর্বল তুষারস্তরের উপর বসে থাকা একটি সুসংবদ্ধ তুষারস্তুপ (snow pack) বা তুষারাবরণ (snow cover) ভেঙে খাড়া ঢাল বেয়ে দ্রুত পিছলে নেমে আসে, তখন সেই ঘটনাকে হিমধস (Avalanche বা Snowslide) বলে। হিমধসের সমার্থক কিছু পরিভাষা হল হিমানীসম্পাত, হিমানীসম্প্রপাত, হিমস্খলন, ইত্যাদি। একবার শুরু হবার পরে সাধারণত হিমধসের বেগ দ্রুত বৃদ্ধি পেতে থাকে এবং এর ভর ও আয়তন বৃদ্ধি পেতে থাকে।
হিমধস সাধারণত একই পার্বত্য এলাকায় একই পথে বারংবার ঘটে, যাকে হিমধস পথ (Avalanche path) বলা হয়। গড়ে যতটুকু সময় পরপর একই পথে হিমধস ঘটে, তাকে পুনরাগমন বিরতি (Return interval) বলে। হিমধস পথটি তিনটি অংশ নিয়ে গঠিত -- নিষ্ক্রান্তি অঞ্চল (Release zone), পথ (track) এবং অবক্ষেপণ অঞ্চল (Deposition zone)।
হিমধস সাধারণত পার্বত্য অঞ্চলে শীতকালে বা বসন্তকালে হয়ে থাকলেও হিমবাহের চলনের কারণে বছরের যেকোনও সময়েই এটি ঘটতে পারে। মূলত মাধ্যাকর্ষণের কারণে হিমধসের সৃষ্টি হলেও এর পেছনে আরও কারণ থাকতে পারে। পর্বতে তুষারপাতের কারণে উপরের তুষারস্তরের ওজন বৃদ্ধি, কিংবা কোনও বিশেষ কাঠামোগত কারণে তুষারের ভেতরের ভারবহন ক্ষমতা হ্রাস পাওয়া, ইত্যাদি হিমধসের পেছনের মূল কারণ হতে পারে। সাধারণত কোনও তুষারঝড়ে ১ ফুট বা তার বেশি পুরু তুষারপাত হলে তার ঠিক ২৪ ঘণ্টার মধ্যে হিমধসের সম্ভাবনা বেশি থাকে। তুষারের দ্রুত স্তুপীভবনের ফলে তার নিচের জমাট হিমখণ্ডের উপর চাপ অতিরিক্ত বৃদ্ধি পায় এবং এর ফলে হিমখণ্ডের নিচের একটি দুর্বল স্তরে ফাটল ধরে। হিমখণ্ডের স্তরগুলি সারা শীতকাল ধরে একের পর এক সৃষ্টি হয়; একটি স্তর আরেকটি স্তরের সাথে কীভাবে আবদ্ধ থাকে, সেটিই নির্ধারণ করে কোন্‌ স্তরটি দুর্বল হবে ও ভেঙে যাবে।
ইউরোপে ও উত্তর আমেরিকাতে হিমধসের বিপদ বা ঝুঁকি নির্দেশকারী স্কেল বা মাপনী আছে, যেগুলি পর্বতারোহীদেরকে সতর্ক করতে সাহায্য করে।
মাকুম
মাকুম (IPA: mɑːkəm) অসমএর তিনসুকিয়া জেলাতে অবস্থিত একটি শহর৷ 'মাকুম' শব্দটি চীনা শব্দের থেকে উৎপত্তি লাভ করেছে যার অর্থ "meeting point"৷ আসলে এই অঞ্চলে অসমএর তিনটি প্রধান শহর তিনসুকিয়া, ডিগবয় ও ডুমডুমা মিলিত হওয়ার জন্য এর নাম মাকুম হয়েছে। তদুপরি এই মাকুমে ৩৭ ও ৩৮ নং জাতীয় সড়ক মিলিত হয়েছে৷ এখানে অবস্থিত মাকুম রেলওয়ে স্টেশন ভারতীয় রেলওয়ের একেবারে পূর্বে অবস্থিত স্টেশন ।
মাকুম ডিব্রুগড় লোকসভা সমষ্টির অন্তর্ভুক্ত৷
ভৌগোলিক অবস্থান
মাকুম ভৌগোলিকভাবে  অবস্থিত । এই অঞ্চলের সমুদ্রপৃষ্ঠ থেকে গড় উচ্চতা ১২২ মিটার (৪০০ ফুট)৷ এই শহরটি তিনসুকিয়ার থেকে ৭ কিমি পূর্বে অবস্থিত । এই অঞ্চলটি দাঁতিকাশরের সরু-বড় স্থানসমূহের সাথে সড়ক ও রেলপথের দ্বারা সংযোজিত হয়ে আছে৷
জনসংখ্যা
২০১১ সালের লোকগণনা অনুসারে, মাকুমের মোট জনসংখ্যা ১৫,১১৮। এর ৫৩% পুরুষ আর ৪৭% মহিলা৷ মাকুমের গড় সাক্ষরতার হার ৬৮%৷ এর মধ্যে পুরুষ ও মহিলার পৃথকভাবে গড় সাক্ষরতার হার হল ৭৩% ও ৬২%৷ মাকুমের জনসংখ্যার ১৩% ছয় বছর বয়সের অনূর্ধ্ব।
অর্থনীতি
মাকুম একটি উদ্যোগিক শহর৷ এখানে কয়েকটি বড় প্লাইউডের কারখানা ছিল যদিও বর্তমানে প্রায়ই বন্ধ হয়ে আছে৷ তদুপরি মাকুমে ভালো সংখ্যক চা কারখানা আছে৷ অন্যান্য উদ্যোগসমূহ হল, আটা, মোম ইত্যাদি৷ মাকুম শহরের আশে পাশে ভালো সংখ্যক চা বাগান আছে৷
শিক্ষা
বনরক্ষীর প্রশিক্ষণ প্রতিষ্ঠান
চায়না টাউন
মাকুম অঞ্চলটিতে একসময়ে ১৮৩০র দশকে চীনের থেকে অহা বহু লোক এসে বসত করেছিল৷ ১৯৬২ সালে চীন ও ভারতের যুদ্ধের সময় এই চায়না টাউন বন্ধ করে দেওয়া হয়৷ বর্তমানে এই চায়না টাউনে (বর্তমানের চীনাপট্টি) স্থানীয় লোক বসবাস করে যদিও বহু চীনা আর্হির ঘর দেখতে পাওয়া যায়৷ এই চীনা লোকেদের অতীত ও বর্তমান নিয়ে অসমীয়া লেখিকা রীতা চৌধুরী 'মাকাম' নামের একটি গ্রন্থ রচনা করেছেন৷
বৃহত্তম ব্যাংকসমূহের তালিকা
alt=|থাম্ব|250x250px| সাংহাইয়ের বুন্ডে আইসিবিসি ভবন। এটি বিশ্বের বৃহত্তম ব্যাংকসমূহের একটি তালিকা। তালিকাটি মোট সম্পদের পরিমাণ এবং মোট বাজার মূলধনের ভিত্তিতে করা হয়েছে।
সম্পদের পরিমাণ অনুযায়ী
এই তালিকাটি ২০২০ সালের এপ্রিল মাসে এস অ্যান্ড পি গ্লোবাল মার্কেট ইন্টেলিজেন্স প্রকাশিত 'বিশ্বের ১০০ বৃহত্তম ব্যাংক' প্রতিবেদনের উপর ভিত্তি করে তৈরি করা হয়েছে। প্রতিবেদনটি প্রতিটি ব্যাংকের মোট সম্পদের পরিমানের উপর ভিত্তি করে করা হয়েছিল। হিসাবরক্ষণ বা হিসাববিজ্ঞানের অন্য কোন পদ্ধতি এখানে অনুসরণ করা হয়নি।
বাজার মূলধন অনুযায়ী
এই তালিকাটি ২০১৮ সালের ১২ই জানুয়ারি রিলব্যাংকস.ডটকম-এর র‍্যাঙ্কিংয়ের উপর ভিত্তি করে তৈরি করা হয়েছে। এখানে ব্যাংকসমূহের বার্ষিক প্রতিবেদন এবং আর্থিক প্রতিবেদন থেকে তথ্য নেওয়া হয়েছে। প্রতিটি ব্যাংকের মোট বাজার মূলধনের উপর ভিত্তি করে তালিকাটি করা হয়েছিল। হিসাবরক্ষণ বা হিসাববিজ্ঞানের অন্য কোন পদ্ধতি এখানে অনুসরণ করা হয়নি।
এপান্দ্রোস নিকেফোরোস
এপান্দ্রোস নিকেফোরোস (Ἔπανδρος ὁ Νικηφόρος) একজন ইন্দো-গ্রিক রাজা ছিলেন, যিনি আনুমানিক ৯৫ খ্রিস্টপূর্বাব্দ হতে ৯০ খ্রিস্টপূর্বাব্দ পর্য্যন্ত পাঞ্জাব অঞ্চল শাসন করেন, যদিও সিনিয়র মনে করেছেন যে, তিনি ৮০ খ্রিস্টপূর্বাব্দ নাগাদ রাজত্ব করেন।
মুদ্রা
এপান্দ্রোস নিকেফোরোস দ্বিভাষী ভারতীয় রৌপ্য মুদ্রা প্রচলন করেন, যার এক পিঠে দিয়াদেম পরিহিত অবস্থায় তার প্রতিকৃতি এবং অপর পিঠে যুদ্ধোদ্যত এথেনার চিত্র উৎকীর্ণ রয়েছে। তিনি ইন্দো-গ্রিক শাসক ফিলোক্সেনোস আনিকেতোস ও প্রথম স্ত্রাতোনের মুদ্রার ওপর নিজের নাম উৎকীর্ণ করেন।
বাইবার্স
বাইবার্স বা বে-বার্স (الملك الظاهر ركن الدين بيبرس البندقداري, মালিকুয যাহির রুকনুদ্দিন বাইবার্স বন্দুকদারি) (১৯ জুলাই ১২২৩ – ১ জুলাই ১২৩৪), ছিলেন তুর্কি কিপচাক - কুমান বংশোদ্ভূত, মালিকুল মুযাফফর সাইফুদ্দিন কুতুয এর উত্তরসূরী মিশর ও সিরিয়ার চতুর্থ মামলুক সুলতান। তিনি ফ্রান্সের নবম লুইয়ের নেতৃত্বে ঘোষিত সপ্তম ক্রুসেড যুদ্ধে মিশরীয় বাহিনীর একজন সেনাধ্যক্ষ ছিলেন, এবং নবম লুইকে পারিষদ সহ বন্দী করে যুদ্ধে ফলাফল নির্ধারণী ভূমিকা রাখেন। তিনি ১২৬৬ সালে আইন জালুতের যুদ্ধে মোঙ্গলদের বিরুদ্ধে মিশরীয় সৈন্যবাহিনীকে নেতৃত্ব দেন। এ যুদ্ধে মোঙ্গল বাহিনীকে শোচনীয়ভাবে পরাজিত করে তিনি ইতিহাসের মোড় ঘুরিয়ে দেন। এটি ছিলো মোঙ্গলদের জন্য প্রথম কোনো বড় যুদ্ধে পরাজয়, এতে মোঙ্গলদের মনোবল ভেঙে যায় এবং তারা অপরাজেয় বলে যে ধারণা ছড়িয়ে পড়েছিল তা ভিত্তিহীন বলে প্রমাণিত হয়।
বাইবার্সের সিংহাসনে আরোহণ পূর্ব ভূমধ্যসাগরীয় অঞ্চলে মামলুক আধিপত্য বিস্তারের সূচনা বলে চিহ্নিত করা হয় এবং এরপর থেকেই তাদের সামরিক ব্যবস্থার শক্তিশালী হতে শুরু হয়। তিনি লেভান্তে ক্রুসেডারদের অস্তিত্ব নির্মূলের পথ প্রশস্ত করে মিশর ও সিরিয়ার সালতানাতকে এ অঞ্চলের প্রধান মুসলিম রাষ্ট্র হিসেবে প্রতিষ্ঠা করেন, ক্রুসেডার এবং মোঙ্গল উভয়দিকের আক্রমণ প্রতিরোধ করেন। এমনকি তিনি মাকুরিয়া রাজ্যকেও বশীভূত করেন, পূর্ববর্তী মুসলিম শাসকদের প্রচেষ্টা ব্যর্থ করে দিয়ে আজেয় হিসেবে বিখ্যাত ছিল। সুলতান হিসেবে বাইবার্স কুটনৈতিক এবং সামরিক কার্যক্রমে সামঞ্জস্য রাখতে জানতেন, যা মিশরীয় মামলুক সালতানাতকে তাদের সাম্রাজ্য বিস্তারের সহায়তা করে।
নাম
তার মাতৃভাষা তুর্কি ভাষায়, বাইবার্স বা বে-বার্স নামের অর্থ "মহান চিতা" বা "প্রধান চিতা" বা "চিতা রাজ"। তিনি তাঁর কর্মকাণ্ডে তাঁর নামের সার্থকতা বার বার বজায় রেখে এসেছেন।
সিংহাসনে আরোহণ
১২৫০ সালে মানসূরাহ্ এর যুদ্ধে সুলতান রুকনউদ্দীন বাইবারস ক্রুসেডের নেতৃত্ব দানকারী সম্রাট ৯ম লুই-কে স্বপারিষদে বন্দী করেন। এটা ছিল বিরাট এক সাফল্য কারণ ক্রুসেডের ইতিহাসে এই প্রথম বারের ক্রুসেডের নেতৃত্ব দানকারী কোন সম্রাটকে স্বপারিষদে বন্দী করা গেল। ক্রুসেডের নেতৃত্ব দানকারী খোদ ফ্রান্সের সম্রাট বন্দী সুলতান রুকনউদ্দীন বাইবারস এর কাছে!
সুলতান রুকনউদ্দীন বাইবারস চাইছিলেন যে সম্রাটকে মুক্তি দেওয়ার শর্ত হবে ১টাই- সেটা অল কান্ট্রি অব ত্রিপোলী মুসলিমদের কাছে ছেড়ে দিতে হবে। কিন্তু সুলতান তুরান শাহ্ সম্রাট ৯ম লুইকে অর্থের বিনিময়ে মুক্ত করে দিলে সুলতান রুকনউদ্দীন বাইবারস এতই ক্রুদ্ধ হন যে, – সুলতান তুরান শাহকে হত্যাই করে ফেলেন। কারণ তার মতে অর্থের বিনিময়ে সম্রাট ৯ম লুইকে মুক্ত করে দেওয়া ছিল মুসলিমদের সাথে বিশ্বাসঘাতকতা। তার অসাধারন রণনৈপূণ্যে মামলুক সালতানাত দূর্ধর্ষ বার্বার,মঙ্গোল,ক্রুসেডার এবং গুপ্তঘাতকদে হাত থেকে নিরাপদ হয়ে পরবর্তী আড়াই শত বছর পর্যন্ত টিকে ছিল।
রণাঙ্গনে বাইবার্স
আইন জালুতের যুদ্ধ কেবল মিসর ও ইসলামের ইতিহাসে নয়, বরং সমগ্র বিশ্বের ইতিহাসে একটি স্মরণীয় ঘটনা। যদি ধ্বংসাত্মক মোঙ্গল শক্তি এ যুদ্ধে জয় লাভ করতো,তাহলে তারা উত্তর আফ্রিকা,স্পেন এবং ইউরোপের অভ্যন্তরে প্রবেশ করে যুগপৎ প্রাচ্য ও প্রতিচ্যের ইসলামি ও খৃস্টীয় সভ্যতাকে ধ্বংস করে দিতো। তাই আইন জালুতের যুদ্ধে একই সঙ্গে ইসলাম ও বিশ্বসভ্যতা রক্ষা পেয়েছিল।
এদিকে আইন জালুতের চরম প্রতিশোধ নিতে সেই হালাকু খান ই আবার ধেয়ে আসে মিসর-সিরিয়া পানে। মহানদী ফোরাত অতিক্রম করে তার অজেয় বাহিনী একসময় আছড়ে পড়ে মামলুক সীমান্তের অভ্যন্তরে। চোখের পলকে হিমস পর্যন্ত শামের বিস্তীর্ণ অঞ্চল হালাকু খান ফের কব্জা করে নেয়। ১২৬২ খ্রিষ্টাব্দের জুলাইয়ে শামের বুক চিড়ে আবারও বয়ে চললো রক্ত নদী! কিন্তু না। এবারও তাদের দম্ভ চূর্ণ করলেন দুর্ধর্ষ বীর সুলতান বাইবার্স। অবাক বিশ্ব আবার দেখলো মামলুক চমক! হালাকু বাহিনী ফের টের পেলো এতোদিন কচুকাটা করে আসা কোটি কোটি আয়েশী মুসলিম আর এই মামলুক মুসলিমরা এক নয়। সুলতান বাইবার্স প্রচণ্ড আক্রমণে তাদের পরাজয়ের তিক্ত স্বাদ আস্বাদন করালেন। বাধ্য হয়ে তারা শান্তিচুক্তি করতে চাইল। চাতুর সুলতান তাদের গাদ্দারির দীর্ঘ ইতিহাস সম্পর্কে পূর্ণ জ্ঞাত ছিলেন, তাই তিনি তাদের শান্তি প্রস্তাবে বিন্দুমাত্র কর্ণপাত করার প্রয়োজনীয়তা অনুভব করেননি। প্রতিটি রণক্ষেত্রে তাদের পরাজিত করতে থাকলেন। ১২৭৩ খ্রিষ্টাব্দে বীরা নামক স্থানে তাদেরকে শোচনীয়ভাবে পরাজিত করেন। একপর্যায়ে তারা এশিয়া মাইনরের রোম্যান সালজুক সালতানাতের সাথে জোটবদ্ধ হয়ে ১২৭৭ সালে মামলুকদের বিরুদ্ধে এক চূড়ান্ত যুদ্ধে অবতীর্ণ হয়। এলবিস্তান নামক স্থানে সংগঠিত এই যুদ্ধে সুলতান বাইবার্স শোচনীয়ভাবে পরাজিত করেন মঙ্গোল বাহিনী ও মিত্র সালজুক বাহিনীকে।
এছাড়াও সুলতান বাইবার্স আইন জালুত যুদ্ধে মঙ্গোলদের সাহায্যকারী ক্রুসেডারদেরকে বিশেষ করে এন্টিয়কের রাজা ষষ্ঠ বহিমন্ডকে শায়েস্তা করতে চাইলেন। এন্টিয়ক ছিল এশিয়ায় খৃস্টানদের সর্বশ্রেষ্ঠ ঘাঁটি। সুলতান বাইবার্স এন্টিয়ক অবরোধের জন্য একটি বাহিনী প্রেরন করেন এবং দীর্ঘদিন তা অবরোধ করে রাখেন। অবশেষে আর্মেনীয় রাজা হিথম তাদের সাহায্যে এগিয়ে আসলে সুলতান বাইবার্স অবরোধ তুলে নেন। এরপর ১২৬৩ সালে তিনি ক্রুসেডারদের অন্যতম শক্ত দুর্গ আক্কা অবরোধ করেন। এরপর তিনি একে একে ক্রুসেডারদের সকল দুর্গগুলো গুঁড়িয়ে দিতে থাকেন। ১২৬৫ সালে ক্রুসেডারদের দখলে থাকা জেরুজালেমের নিকটবর্তী কাইসারিয়া ও হাইফা শহরদুটি জয় করেন। বিনা যুদ্ধে জাফাও দখলে নেন। এরপর ৪০ দিনের অবরোধ শেষে আরসুফও দখল করে নেন। ১২৬৬ সালে সাফেদ ও রামলা শহর দুটিও ক্রুসেডারদের দখলমুক্ত করে ফেলেন। এভাবে একের পর রাজ্য হারিয়ে ক্রুসেডাররা অত্যন্ত দুর্বল হয়ে পড়ে। ফলে কোন কোন ক্রুসেড রাজ্য তাদের দখলে থাকা কিছু ভূখন্ড স্বেচ্ছায় সুলতান বাইবার্সকে উপহার দিয়ে তাকে সন্তুষ্ট রাখার চেষ্টা করে।
এবার সুলতান তার দৃষ্টি নিবদ্ধ করলেন ঔদ্ধত্য প্রদর্শনকারী ক্ষুদ্র আর্মেনীয় সম্রাজ্যের প্রতি। তিনি প্রথমে আর্মেনীয় রাজা হিথমকে আনুগত্য প্রদর্শন ও কর প্রদান করতে বলেন। কিন্তু মঙ্গোলদের চাপে সে এ প্রস্তাব প্রত্যাখ্যান করে। ফলে সুলতান বাইবার্স আমির সাইফুদ্দিন কালাউনের নেতৃত্বে একটি বাহিনী প্রেরন করেন তাকে শায়েস্তা করতে। ১২৬৬ সালে সংগঠিত রক্তক্ষয়ী এক যুদ্ধে মামলুকদের হাতে শোচনীয়ভাবে পরাজিত হয় আর্মেনীয় বাহিনী। সিস ও আয়াস নামক দু'টি দুর্গ দখল করে মামলুক সৈন্যরা পাইকারি হারে তাদের হত্যা ও বন্দি করে এবং আর্মেনীয় সম্রাজ্যে ব্যাপক ধ্বংসাযজ্ঞ চালায়। এরপর ধীরে ধীরে এ সম্রাজ্যের বিলুপ্তি ঘটে। ১২৬৮ সালে সুলতান বাইবার্স এশিয়ায় খ্রিস্টানদের দোলনা ও দুর্ভেদ্য ঘাটি খ্যাত এন্টিয়ক জয় করেন। এ সময় ১৬ হাজার ক্রুসেডারকে হত্যা এবং বন্দি করা হয় আরও ১ লাখ ক্রুসেডারকে। এন্টিয়োকের পতনের সঙ্গে সঙ্গে আশেপাশের ছোটখাটো ক্রুসেড রাজ্যগুলিও ভেঙ্গে পড়ে। আর এভাবেই সুলতান বাইবারসের মাধ্যমে মুসলিম ভূখণ্ডগুলো থেকে স্থায়িভাবে ক্রুসেডাররা বিতাড়িত হয়, মুসলিম উম্মাহ ফিরে পায় তার হারানো গৌরব। ক্রুসেডের ইতিহাসে সুলতান বাইবার্সই সব থেকে বেশি ক্রুসেডার হত্যাকারী ও তাদের শহর ও দুর্গ ধ্বংসকারী ব্যক্তি। ক্রুসেডারদের বিরুদ্ধে অসংখ্য যুদ্ধই মূলত তাকে খ্যাতির শীর্ষে নিয়ে গেছে। ইসলামকে রক্ষার জন্য মোঙ্গল ও ধর্মযুদ্ধকারীদের বিরুদ্ধে যুদ্ধ করে তিনি ইসলামের দ্বিতীয় সালাহ উদ্দিন উপাধি লাভ করেন।
বাইবার্সের রাজত্বকালে হাসান-বিন-সাবাহ কর্তৃক প্রতিষ্ঠিত গুপ্তঘাতক হাশাশিন সম্প্রদায় পুনরায় মাথাচাড়া দিয়ে ওঠে। ইতঃপূর্বে হালাকু খান এ সম্প্রদায়কে ভীষণভাবে পর্যুদস্ত করলেও তাদের শক্তিকে একেবারে নিশ্চিহ্ন করতে পারেনি। গুপ্তঘাতক সম্প্রদায় মিসরের জন্য হুমকি সৃষ্টি করলে তিনি তাদের মোকাবিলা করেন। ১২৭০-১২৭৩ সালের মধ্যে বাইবার্স তাদের ৯টি দুর্গই দখল করে উক্ত অঞ্চলসমূহকে তার সম্রাজ্যের অন্তর্ভুক্ত করে নেন। এই আক্রমণে গুপ্তঘাতকদের ক্ষমতা চিরতরে খর্ব করেন তিনি। এইভাবে যবনিকাপাত হয় ত্রাস ও ষরযন্ত্রে ভরা দীর্ঘ এক শাসনকালের। ১২৭৬ খ্রিষ্টাব্দে বাইবার্স নুবিয়া অধিকার করেন এবং উত্তর-পশ্চিম আফ্রিকাও তার করদরাজ্যে পরিণত হয়।
আব্বাসি খেলাফত পুনঃপ্রতিষ্ঠা
ক্ষমতায় এসেই কায়রোতে আব্বাসীয় খেলাফত পুনঃপ্রতিষ্ঠা সুলতান বাইবার্সের রাজত্বকালের উল্লেখযোগ্য একটি ঘটনা। ১২৫৮ খ্রিষ্টাব্দে বাগদাদে হালাকু খান কর্তৃক আববাসীয় বংশের শেষ খলিফা আল-মুসতাসিম বিল্লাহ নিহত হলে মুসলিম জাহান খলিফাশূন্য পয়ে পড়ে। মামলুক সুলতান বাইবার্স এই খেলাফত পুনঃপ্রতিষ্ঠা করে মুসলিম বিশ্বের বিরাট উপকার সাধন করেন। তিনি সিরিয়া থেকে আব্বাসি বংশের এক ব্যক্তি আবুল কাসেম আহমাদ বিন মহাম্মাদ জাহের বিআমরিল্লাহকে সসম্মানে ডেকে এনে তার কাছে বাইয়াত করেন।  মুসলিম বিশ্বের ঐক্য ও ভ্রাতৃত্ববোধ সৃষ্টিতে খেলাফতের পুনঃপ্রতিষ্ঠার প্রয়োজনীয়তা ও গুরুত্ব অনস্বীকার্য।
শিল্প ও সংস্কারে বাইবার্স
এরপর সুলতান বাইবার্স পবিত্র স্থানসমূহ সংস্কারের কাজে মনোনিবেশ করেন। প্রথমেই তিনি ঐতিহ্যবাহী আল-আজহার মসজিদের সংস্কার করেন এবং নব-উদ্যমে সেখানে লেখপড়া ও খুৎবার ব্যবস্থা করেন। অতঃপর সেখানে শাফি মাযহবের একজন প্রধান বিচারকের অধিনে প্রতিটি মাযহাবের প্রতিনিধি হিসাবে চারজন কাযীকে নিযুক্ত করেন যারা পবিত্র কোরআন ও হাদীস অনুসারে বিচার কার্য পরিচালনা করতেন। এছাড়াও মিশরের বাইরে তিনি বেশি কিছু সংস্কারমূলক কাজ করেন। এর মধ্যে রয়েছে মদিনায় মসজিদে নববীর উন্নয়ন এবং ফিলিস্থিনের আল খালিলে মাসজিদ ইবরাহিমের সংস্কার। ১২৬২ খ্রিষ্টাব্দে তিনি জেরুজালেম পরিদর্শন করেন এবং সেখানেও পবিত্র স্থানসমুহের প্রয়োজনীয় উন্নয়ন সাধন করেন। সাম্রাজ্যের মধ্যে সুন্দর সুন্দর মসজিদ তার স্থাপত্য শিল্পের প্রতি অনুরাগের পরিচয় বহন করে। মসজিদের কলি ফেরানোর সঙ্গে সঙ্গে ধর্মীয় ও জনহিতকর নানা প্রতিষ্ঠানও তৈরী করেছিলেন। তার আমলের স্থাপত্যের মধ্যে তার নামাংকিত মসজিদ এবং বিদ্যালয় (Al-Madrassa al-Zahiriyy) আজও বিদ্যমান। দামাস্কাসে তার সমাধিক্ষেত্রেই আজকের জাহিরিয়া পাঠাগার তৈরী হয়েছে।
মৈত্রী স্থাপনে বাইবার্স
বাইবার্সের শাসনকালের অন্যতম বৈশিষ্ট্য হল মঙ্গোল এবং বেশ কয়েকজন ইউরোপীয় শাসকের সঙ্গে তার মৈত্রী। সুলতান হওয়ার কিছুদিনের মধ্যে তিনি যাযাবরদের একটি গোষ্ঠির প্রধান অথবা ভলগা উপত্যাকায় কিপচাকের মঙ্গোলদের সঙ্গে বন্ধুত্বপূর্ণ সম্পর্ক তৈরী করেন। কনস্ট্যানটিনোপলের শাসক মাইকেল প্যালিওলোগাসের সঙ্গেও তার সমঝোতা হয়। লাতিন খ্রিস্টানদের কট্টর বিরোধী প্যালিওলোগাস তার শহরে ক্রুসেডারদের হাতে বিধ্বস্ত প্রাচীন মসজিদের পুননির্মাণের নির্দেশ দেন। তারই অনুরোধে এই কাজ তদারকের জন্য সুলতান বাইবার্স একজন মালিকী মতবাদের নেতাকে কনস্ট্যান্টিনোপল পাঠান। নবম লুইয়ের ভ্রাতা ও সিসিলির রাজা আনজাউ-এর চালসের সনহে বাইবার্সের বাণিজ্যিক চুক্তি হয়। বাণিজ্যিক চুক্তি হয় আরাগনের জেমস এবং সেভিলের আলফন্সোর সঙ্গেও।
সংস্কৃতি এবং বিজ্ঞানে অবদান
সাম্রাজ্যে নানা প্রকার জনহিতকর কাজের পাশাপাশি তিনি জ্ঞান-বিজ্ঞানের একজন অন্যতম প্রধান পৃষ্ঠপোষক ছিলেন। তিনি ছিলেন প্রখ্যাত চিকিৎসক আবু-আল-হাসান আলী ইবনে-আল-নাফিস এর প্রধান পৃষ্ঠপোষক যিনি ফুসফুসে রক্ত চলাচল সম্পর্কে স্পস্ট ধারণার কথা জানিয়েছেন। অথচ এই আবিষ্কারের কৃতিত্ব দেয়া হয় স্পেনের সারভেটাসকে যার তত্ত্ব রচিত আলী-ইবনে নাফিসের ২৫০ বছর পরে। সর্বকালের শ্রেষ্ঠতম জীবনী রচয়িতাদের অন্যতম ইবনে-খাল্লিকান (খ্রিঃ ১২১১-৮২) তার সময়েই রচনা করেন ‘ওফাইয়াত-উল-আ- ইয়ান ওয়া আনবা-উজ-জামান’ শিরোনামের একটি জীবনীমূলক অভিধান গ্রন্থ যাকে নিকলসন সর্বোৎকৃষ্ট জীবনীগ্রন্ত বলেছেন। তার জীবনী ‘সিরাত আল-জাহির বাইবার্স’ (Life of al-Zahir Baibars) হল একটি অত্যন্ত জনপ্রিয় আরবীয় সাহিত্য যেখানে রচিত আছে তার যুদ্ধ জয় অর্জনের কথা। কাজাখস্তান, মিশর সিরিয়াতে তিনি বীরের মর্যাদা পান।
মৃত্যু
১৭ বছরের দীর্ঘ শাসন শেষে ১২৭৭ সালের ২রা মে মৃত্যু বরণ করেন। তাকে দামেসকের জাহিরিয়া পাঠাগারের পাশে দাফন করা হয়।
এমদাদুল হক (রাজনীতিবিদ)
ইমদাদুল হক বাংলাদেশ আওয়ামী লীগ এর রাজনীতিবিদ ও ঠাকুরগাঁও-৩ এর প্রাক্তন সংসদ সদস্য।
কর্মজীবন
তিনি বাংলাদেশ আওয়ামী লীগ হতে মনোনায়ন নিয়ে ১৯৯৬ সালে ঠাকুরগাঁও-৩ হতে সংসদ সদস্য নির্বাচিত হয়েছেন। ঠাকুরগাঁও জেলার আওয়ামী লীগের সহ-সভাপতি পদে দায়িত্ব পালন করেন।
মনিগ্রাম রেলওয়ে স্টেশন
মনিগ্রামে রেলওয়ে স্টেশন পূর্ব রেলওয়ে জোনের মালদা রেল বিভাগের বারহরওয়া-আজিমগঞ্জ-কাটোয়া লুপ লাইনের একটি রেলস্টেশন । এটি ভারতের পশ্চিমবঙ্গ রাজ্যের মুর্শিদাবাদ জেলার মনিগ্রামে স্টেশন রোডে অবস্থিত।
ইতিহাস
১৯১৩ সালে, হুগলি-কাটোয়া রেলপথটি ব্যান্ডেল থেকে কাটোয়া পর্যন্ত ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ লাইন দ্বারা  নির্মাণ করা হয় এবং বারহারওয়া-আজিমগঞ্জ-কাটোয়া রেলপথটি ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ বারহারওয়া-আজিমগঞ্জ-কাটোয়া লুপ লাইন দ্বারা নির্মাণ করা হয়। ১৯৭১ সালে ফারাক্কা ব্যারাজ নির্মাণ ও রেল সেতু খোলার সাথে সাথে এই লাইনটি দ্বারা রেল যোগাযোগের চিত্রটি পুরোপুরি পরিবর্তিত হয়। মোট ১৮ টি যাত্রী ট্রেন মনিগ্রাম রেলস্টেশনে থামে।